Արկադի Շեր

**Արկադի Սոլոմոնովիչ Շեր** (, ), ռուս նկարիչ-մուլտիպլիկատոր, բեմադրող նկարիչ, մուլտիպլիկացիայի ռեժիսոր, նկարազարդող, սցենարիստ և գրող։

## Կենսագրություն
Արկադի Շերը ծնվել է 1934 թվականի մայիսի 29-ին Մոսկվայում։ Դպրոցի յոթերորդ դասարանն ավարտելուց հետո տեղափոխվել է երկաթուղային տեխնիկում։ Ծառայել է ԽՍՀՄ ռազմածովային նավատորմում։ Զորացրվելուց հետո աշխատել է որպես գծագրող նախագծային ինստիտուտում։

1959 թվականին ընդունվել է «Սոյուզմուլտֆիլմ» ստուդիա որպես նկարիչ (художник-прорисовщик)։ Այդ պաշտոնում աշխատելու ութ տարիների ընթացքում (1959-1967) մասնակցել է շուրջ 40 ֆիլմերի ստեղծմանը։

Հետագայում դարձել է բեմադրող նկարչի օգնական (1967—1979), ապա բեմադրող նկարիչ (1979-1992) նույն ստուդիայում։ Բեմադրող նկարչի պաշտոնում Արկադի Շերի նորամուտային աշխատանքը եղել է «Переменка № 2» մուլտֆիլմը (1979, ռեժիսոր՝ Եֆիմ Գամբուրգ)։

Առավել հայտնի են Արկադի Շերի՝ ռեժիսոր Վլադիմիր Պոպովի հետ ստեղծած աշխատանքները, որի հետ նա աշխատել է Էդուարդ Ուսպենսկու վիպակի հիման վրա նկարահանված և Պրոստոկվաշինո գյուղի մասին պատմող անիմացիոն եռագրության երկրորդ և երրորդ մասերի վրա։ Արկադի Շերը զգալիորեն փոխել է բոլոր կերպարների վիզուալ կերպարները «Երեքը Պրոստոկվաշինոյից» (, 1978) առաջին սերիայի համեմատությամբ, որի բեմադրող նկարիչները եղել են Նիկոլայ Երիկալովն ու Լևոն Ծաչատրյանը։ 1980 թվականին թողարկվել է «Արձակուրդները Պրոստոկվաշինոյում» (), 1984 թվականին՝ «Ձմեռը Պրոստոկվաշինոյում» () սերիան (բեմադրող նկարիչ Ալեքսանդր Վինոկուրովի հետ համատեղ)։

Արկադի Շերն աշխատել է Վլադիմիր Պոպովի այնպիսի մուլտֆիլմերի վրա, ինչպիսիք են՝ «Վասյա Կուրոլեսովի արկածները» (,1981), «Երկուսից հինգ» (, 1983), «Մենք Շերլոկ Հոլմսի հետ» (, 1985) և «Ակադեմիկոս Իվանով» (, 1986)։

Դրանից բացի, Արկադի Շերը եղել է այնպիսի մուլտֆիլմերի բեմադրող նկարիչ, ինչպիսիք են՝ «Ինչպես ավանակը տխրությամբ հիվանդացավ» (, 1987, ռեժիսոր՝ Յուրի Պրիտկով), «Կատուն, որը կարողանում էր երգել» (, 1988, Նաթան Լերներ), «Кважды ква» (1990, Ելենա Ֆեոդորովա) և այլն։

1992 թվականին Արկադի Շերը եզակի անգամ հանդես է եկել որպես ռեժիսոր՝ իր սցենարով բեմադրելով «Պատահար ճահիճում» () մուլտֆիլմը՝ երեք սյուժեներից մեկը, որ ներառվել է «Ուրախ կարուսել» մանկական մուլտիպլիկացիոն հանդեսի 24-րդ թողարկումում։

Արկադի Շերը հեղինակել է «Тридесятые сказки, или Вот такие пирожки» (1990), «Попался волчок на крючок» (1990) և «Пять минут до счастья» (2008) մանկական գրքերը, որոնք ինքն էլ նկարազարդել է։

2014 թվականին լույս է ընծայել «Հայացք պատուհանից» () հուշերի գիրքը։

Եղել է Ռուսաստանի կինեմատոգրաֆիստների միության անիմացիոն կինոյի հանձնաժողովի անդամ։ Համագործակցել է *Քրիսթմաս Ֆիլմզ* ստուդիայի հետ։

Արկադի Շերը մահացել է 2018 թվականի օգոստոսի 7-ին Մոսկվայում երկարատև հիվանդությունից հետո։ Թաղվել է Դոլգոպրուդնենսկի գերեզմանատանը։

## Ֆիլմագրություն
### Ռեժիսոր
* 1992 – «Ուրախ կարուսել» № 24։ Պատահար ճահիճում ()

### Բեմադրող նկարիչ
* 1979 «Переменка № 2»
* 1980 – Արձակուրդները Պրոստոկվաշինոյում ()
* 1981 – Վասյա Կուրոլեսովի արկածները ()
* 1982 – Քաղցր աղբյուրը ()
* 1983 – Երկուսից հինգ ()
* 1984 – Ձմեռը Պրոստոկվաշինոյում ()
* 1985 – Մենք Շերլոկ Հոլմսի հետ ()
* 1986 – Ակադեմիկոս Իվանով ()
* 1987 – Ինչպես ավանակը տխրությամբ հիվանդացավ ()
* 1988 – Կատուն, որը կարողանում էր երգել ()
* 1989 – Կարծրատիպեր ()
* 1990 – Кважды ква
* 1992 – Ծաղիկների պարահանդես () (Քրիսթմաս Ֆիլմզ)

### Նկարիչ
* 1967 – Ժամանակի մեքենա ()
* 1968 – Չունյա ()
* 1969 – Չսովորած դասերի երկրում ()
* 1969 – Մենք փնտրում ենք թանաքակաթիլը ()
* 1970 – Ուշադրություն, գայլե՛ր ()
* 1970 – Քենթերվիլյան ուրվականը ()
* 1970 – Քեռի Միշա ()
* 1977 – Ես ձեզ մոտ եմ թռչում հիշողությամբ ()

### Նկարիչ-մուլտիպլիկատոր
* 1966 – Չար խորթ մոր մասին ()
* 1968 – Կոշկավոր կատուն ()
* 1969 – Կամակոր արքայադուստրը ()

### Սյուժեներ «Фитиль» կինոհանդեսից
**Բեմադրող նկարիչ**
* 1979 – Տղամարդիկ և կանայք (, «Фитиль» № 206)
* 1980 – Արագագնաց կոշիկներ (, «Фитиль» № 214)
* 1983 «Технокрады» («Фитиль» № 250)
* 1985 – Ուշադրությո՛ւն։ Եկվորներ․․․ (, «Фитиль» № 276)
* 1986 – Շեֆական օգնություն (, «Фитиль» № 290)

## Պարգևներ
* Ռուսաստանի Դաշնության մշակույթի նախարարության պատվոգիր (2 դեկտեմբերի, 2011 թվական) – *ռուսական անիմացիայում ունեցա մեծ ավանդի, բազմամյա բեղմնավոր աշխատանքի համար և մուլտիպլիկացիոն կինոյի 100-ամյակի առթիվ*

## Մատենագիտություն
* Шер А. С. *Попался волчок на крючок. —* М.: Самовар, 2009. — 96 с. (Серия: Новые сказочные повести). ISBN 5-85066-261-8, ISBN 978-5-9781-0243-7.
* Шер А. С. *Тридесятые сказки. —* М.: Самовар, 2009. — 96 с. (Серия: Новые сказочные повести). ISBN 978-5-85066-156-4, ISBN 978-5-9781-0206-2.
* Шер А. С. *Пять минут до счастья. —* М.: Самовар, 2011. — 96 с. (Серия: Новые сказочные повести). ISBN 978-5-9781-0098-3, ISBN 978-5-9781-0281-9, ISBN 978-5-9781-0491-2.
* Шер А. С. *Взгляд из окна.* — М.: Самовар, 2014. В книге собраны воспоминания Шера о юности, приходе в мультипликацию, коллегах по киностудии «Союзмультфильм» и др.

## Ծանոթագրություններ

## Աղբյուրներ
* 
* *Сергей Капков* Интервью Аркадий Шер: «В третьей серии я совсем обнаглел — кота сделал ещё толще и надел на него шапку», «ГАЗЕТА» 20 сентября 2004 г.

## Արտաքին հղումներ
* Արկադի Շերը animator.ru կայքում
* 
* Умер Аркадий Шер

Կատեգորիա:Գրողներ այբբենական կարգով
Կատեգորիա:Խորհրդային գրողներ
Կատեգորիա:Խորհրդային մուլտիպլիկատորներ
Կատեգորիա:Խորհրդային նկարիչներ
Կատեգորիա:Խորհրդային սցենարիստներ
Կատեգորիա:Նկարիչներ այբբենական կարգով
Կատեգորիա:Ռեժիսորներ այբբենական կարգով
Կատեգորիա:Ռուս գրողներ
Կատեգորիա:Ռուս մանկագիրներ
Կատեգորիա:Ռուս մուլտիպլիկատորներ
Կատեգորիա:Ռուս նկարիչներ
Կատեգորիա:Ռուս ռեժիսորներ
Կատեգորիա:Ռուս սցենարիստներ
Կատեգորիա:Սցենարիստներ այբբենական կարգով